Mis on küll see, mille Jumal on usaldanud su kätte?
Usud sa, et Jumal on sulle andnud erinevaid ande ja oskusi?
Nii paljud inimesed alahindavad seda, mida Jumal on neile andnud.
Kuid ära kunagi alahinda seda, mille Jumal on usaldanud su kätte
nii su kutse, oskuste kui ka andide osas.
Sest Jumal saab kasutada neid kõiki,
et viia täide see, mille Ta on su südamesse pannud.
Tänud liitumast taas Hillsong TV'ga,
kus räägin täna sellest, mille Jumal on usaldanud su kätte,
et viia täide seda, mida Ta on pannud su südamesse.
Lühidalt öeldes on mu sõnumi sisu: "Minu käed - minu süda".
Või ka: sinu käed - sinu süda.
See kõik taandub Jumala poolt antud andide, oskuste
ja võimaluste kasutamisele.
Usun, et neis peitub meie kutsumine
ja nende kasutamine aitab täide viia seda,
mille Jumal on pannud me südamesse.
See tähendab me eesmärki, me unistusi ja visioone.
Olgu see sõnum sulle abiks, kinnituseks ja inspiratsiooni allikaks.
Täna räägin teemal "Minu käed - minu süda".
Või: kasutades oma käsi selleks, et täita seda, mis on su südames.
Seda mõtet silme ees hoides, vaatame koos 2 Timoteose 1:9
Jeesus Kristus, "kes on meid päästnud
ja kutsunud püha kutsega,
mitte meie tegude järgi,
vaid omaenese kavatsuse ja armu järgi,
mis meile on antud Kristuses Jeesuses
enne igavesi aegu."
Selles ühes salmis räägitakse Jeesusest, kes on meid päästnud,
meid kutsunud
ja meile eesmärgi ning armu andnud.
Sinu pääste ja Jumala armu vahel on midagi.
Pääste ja armu vahele, mille mõlemad oled saanud Kristuselt,
jäävad su kutsumine ja eesmärk.
Me oleme elus selleks, et täita Jumala eesmärki.
Ta on päästnud su oma eesmärgi nimel.
Ta on kutsunud sind ja andnud sulle armu
oma eesmärgi nimel.
See kõik taandub Tema eesmärgile.
Koloslastele 1:17 ütleb:
"Tema ise on enne kõike ja kõik püsib koos temas."
Ehk teisisõnu - kogu me elu taandub Talle.
Meie elu, annid, oskused, võimalused, väljaõpped,
pääste, Püha Vaimuga täitumine ja tunnistus - see kõik puudutab Teda.
"Tema ise on enne kõike ja kõik püsib koos temas."
Kui võimas ja imeline see on, kui inimesed mõistavad,
et nende elud on mõeldud tooma au Jumalale.
Ja mida iganes Jumal su kätte usaldab,
on selleks, et viia täide seda, mille Ta on pannud su südamesse.
Nii et mõeldes oma kutsumisele, mõtle sellele, mis on su kätes.
Mida sa teed?
Mis on su annid ja oskused?
Ja siis mõtle sellele, mis on su südames
ehk siis selle, mis sulle meeldib ja mida sa armastad?
Mis on su eesmärk?
Mis on see põhjus, miks üldse siin maa peal elad?
Nii et su kätes peitub see, mis on su kutsumine ja mida sa teed
ning su südames peitub su eesmärk ehk see, mis sulle meeldib.
Kui inimesed hakkavad mõistma,
et nad on elus tänu igavikulisele eesmärgile,
hakkavad nad ka elama hoopis teistsugusel moel.
Koguja 3:11 ütleb laiendatud piiblitõlkes järgmist:
"Kõik on ta omal ajal hästi teinud;
ta on nende südamesse pannud ka igaviku
ning jumalikult istutatud eesmärgi tunnetuse."
Kui võimas see on, kui inimesed elavad oma elu
tuginedes jumalikult istutatud eesmärgi tunnetusele.
Ehk teisisõnu - sa tead, et elad millegi palju suurema nimel kui sa ise.
Kui see saab meile ilmutuseks ja me mõistame,
et kõik me eludes toimuv on Jumala auks
ja Tema eesmärkide täitmiseks meie eludes ja elude läbi,
hakkame me ka elama hoopis teistsugusel moel.
Kuid sageli me vaatame oma kätele ehk oma andidele ja oskustele,
või ka oma unikaalsusele ehk sellele, kuidas Jumal on meid loonud
ja peame seda kõike väärtusetuks.
Me kaldume alahindama selles peituvat väge
ja vahel saab see takistuseks nägema seda, mis on su südames,
milleks on su visioon ja unistused.
Nii nagu Mooses 2 Moosese 3 ptk's.
Jumal oli teda kutsunud ja öelnud,
et ta saab juhtima miljoneid inimesi välja orjusest.
Miljoneid inimesi!
Moosese reaktsioon aga oli selline nagu paljude meiegi oma:
"Kes olen mina, et mina peaks seda tegema?"
Ta ei näinud seda väärtust endas, mille Jumal oli ta sisse pannud.
"Kes olen mina, et mina peaks minema?"
Ja järgmise küsimusega seadis ta juba Jumala kahtluse alla,
öeldes: "Inimesed hakkavad küsima, kes on mu läkitanud?"
"Mida ma neile ütlen, et kes mind läkitas?"
Ehk ta ainult ei öelnud: "Kes olen mina?",
aga ta küsis ka Jumalat: "Kes oled Sina?"
Ja andis siis mõista, et ta pole pädev, inimesed nagunii ei kuula teda,
ta on pikaldane nii jutu kui väljenduse poolest.
Ta anus, et Jumal saadaks kellegi teise,
sest ta ütles, et tal pole midagi anda.
Kuid Jumal vastas sellele võimsalt, küsides: "Mis see sul seal käes on?"
Kõik, mis Moosesel käes oli, oli tema sau ehk tema kepp
ja Jumal ütles, et just selle sama saua kaudu
saab Ta viia täide oma plaanid.
Mis sul käes on?
Milliseks on Jumal sind loonud?
Milles sa osav oled?
Mis on su loomupärased anded?
Usud sa, et Jumal võib kasutada seda mis on su kätes,
et viia täide see, mis on su südames?
Usud sa, et Jumal võib võtta su unikaalsuse, anded,
oskused, võimalused, väljaõppe ja suhted -
mille iganes, mis teeb sinust sinu
ja kasutada seda millegi suure kordasaatmiseks
igavikulises mõttes.
Et kasutada seda Jumala eesmärkide saavutamiseks.
Kui Mooses sai ilmutuse sellest, mille Jumal oli ta kätte usaldanud,
juhtis ta ka miljonid inimesed välja orjusest.
Huvitav, mida Jumal saaks sinu kaudu teha?
See kurb asi on see,
et me nii sageli kulutame kogu oma elu
leidmaks oma kutsumist.
Inimesed ootavad vahel seda vaikset Jumala häält,
et Ta sosistaks neile,
samas kui Jumal sõna otseses mõttes kisendab neile näkku.
Ta osutab lausa näpuga asjadele, milles sa osav oled
ja mis tulevad sinu jaoks loomulikult.
Sina aga ütled: "Oi, see küll ei kõlba!"
Moosesel oli kõigest tema sau,
kuid Jumal kasutas teda juhtima miljoneid.
Mis sul käes on?
Jumal ei loo sind ühtpidi, et kasutada sind siis teistpidi.
Ta on andnud sulle annid ja oskused, mida sina ehk alahindad,
öeldes: "Mul pole selliseid ande, nagu kellelgi teisel!"
Kuid mina ei usu, et Jumal loob sind ühtpidi,
kasutamaks sind hoopis mõnel teisel moel.
Sind luues teadis ta täpselt, mida Ta vajas
ja seetõttu Ta ka su selliseks lõi.
Ehk teisisõnu - kõik, mida sa vajad, et täita Jumala tahet oma elus,
on juba su sisse loodud ja pandud.
Ta täidab sind oma vaimuga ja annab sulle oma väe,
et võiksid täide saata Tema eesmärke oma elus.
Neid eesmärke oma südames.
Jaakobuse 1:17 räägib andidest.
Igast heast ja täiuslikust annist, öeldes ka, kust see tuleb.
"Iga hea and ja iga täiuslik kink tuleb ülalt, valguste Isalt,
kelle juures ei ole muutust ega varjutuste varju."
Mida see "varjutuste varju" tähendab?
See tähendab seda, et Jumal, kes on sind loonud
ja kes on andnud sulle iga hea ja täiusliku anni,
see sama Jumal ei muuda oma meelt.
Ta ei kaldu kõrvale oma kursilt ehk siis pole mingit varjude varjutust.
Jumal on Jumal ja Ta on loonud sind pidades silmas oma eesmärke.
Kui Ta sind lõi, teadis Ta täpselt, mida Ta vajas
ja sa oled just selline nagu Tal tarvis.
Nii et ära alahinda seda,
mida Jumal saab teha kõige sellega, mille Ta on usaldanud su kätte.
Miks siis inimesed alahindavad neile usaldatud ande ja oskusi
võrreldes sellega, mille Jumal on pannud nende südamesse?
Nende unistuste ja visioonidega.
Võib-olla on nende kahel vahel laiutanud suur kuristik.
Kuula mind hoolega!
Usun, et põhjused,
miks inimesed alahindavad nende kätte usaldatut,
peitub järgnevas 7.põhjuses.
1. Su kutsumine peitub selles, mis on su kätes.
See on miski, mida sa teed ja mis on just praegu su silme ees.
Su südames peitub aga su eesmärk;
miski, mis sulle meeldib ja mida sa armastad.
Su unistus ja visioon;
see miski sügaval su südames, mida üks päev tahaksid teha.
2. põhjus, miks kipume alahindama meie kätte usaldatut,
on selles, et sellega kaasneb sageli pinge.
See on sinu reaalsus ja igapäevane elu.
See nõuab distsipliini ja kusagil õigel ajal olemist.
See tähendab hommikul õigel ajal voodist välja saamist.
See nõuab rohkelt higi ja pisaraid;
rohkelt erinevaid asju, mis seotud pinge ja distsipliiniga.
See aga, mis on su südames, on kui unistus, kui romantika.
See on "kusagil seal", mis ei tea pingest midagi.
Seetõttu hindamegi rohkem seda, mis on me südameis,
kui seda, mille Jumal on me kätte usaldanud.
Me koguduses on imeline õpetajate ja jutlustajate meeskond
ja seetõttu usun ka, et te olete üks õnnistatud kogudus.
Kui mõelda kõigile neile andidele, millega Jumal on meid õnnistanud
ja mille kaudu inimesed õpetavad ning teenivad teisi ja juhivad ülistust.
Teil pole vahel aimugi, kui palju tunde...
Sõna otseses mõttes tundide järel tunde
pühendab iga siin kantslis kõneleja ettevalmistustele,
et toita, julgustada ja ehitada üles me koguduse rahvast.
Sama kehtib ka sinu elu puhul.
Ja see on ka põhjus, miks põlgame meie kätte usaldatut.
3. See, mis on me kätes, on nüüd ja praegu.
Ehk teisisõnu - see on meile nii tuttav.
Me tunneme iseendid nii hästi, oleme nii tuttavad iseendaga.
Ehk see, mis on me kätes, on nüüd ja praegu,
samas kui see, mis on me südameis, on "kusagil seal ja millalgi".
See on midagi salapärast... See on seal kusagil.
See on midagi salapärast.
See on sama asi, kui Jeesusega,
kes oli Messiana juutide ja kreeklaste keskel.
Ta oli nende jaoks liiga tuttav, keegi kes oli "siin ja praegu".
Kedagi ei huvitanud mingi alandlik juudist puusepp,
kes sõitis eesli seljas.
Juudid ootasid ikka mingit erakordset märki ja kinnitust.
Võib-olla midagi taevast, mis rabaks neid jalust
ja annaks kindla kinnituse, et tegu on Messiaga.
Intellektuaalidest kreeklased ajasid aga tarkust taga.
Nad otsisid kedagi,
kes avaldaks ikka täiega muljet oma intellektiga.
Nii et mõlemad grupid nägid seda, mis oli tuttav -
mis oli siin ja praegu,
mõistmata, et keset seda kõike oli Messias just seal nende keskel,
nendega elades ja rääkides.
See on see, kuidas ka meie võime vahel suhtuda
teatud asjadesse, mille Jumal on me ellu toonud.
Me ei oska seda väärtustada.
Peame seda, mis teistel on, palju võimsamaks ja ilusamaks.
Tahame olla nagu keegi teine.
Kuid sa ei saa kunagi olla nagu keegi teine,
sest sa oled parim just sellisena nagu oled.
Usun, et see oli Oscar Wilde, kes ütles:
"Ole sina ise, sest kõik teised on juba võetud."
Päris lahe mõte mu meelest!
Ole sina ise, sest kõik teised on juba võetud!
4. Su kätes olev võib tunduda nii enesekeskne,
sest see kõik puudutab sinu ande ja oskusi,
kõike seda, mida sina suudad.
Võib-olla see kätkeb endas kuulsust ja head õnne,
nii et see võib tunduda väga enesekesksena,
samas kui su südameigatsus hõlmab midagi igavikulist ja suuremat,
midagi üllast ja võimast.
Kuid see kõik on enesekeskne vaid siis,
kui elad oma elu vaid iseendale.
Kui sa aga elad oma elu Jumala nime auks,
rakendades kõiki neid ande, mille Jumal sulle armust on andnud;
kui sa viid need maksimumini
ja selle asemel, et olla piduriks,
oled just hüppelauaks nende andide rakendamisel,
et Jumal saaks viia täide selle, mille Ta on su südamesse pannud,
siis need on kaks täiesti erinevat asja.
5. Tead sa, miks me nii sageli alahindame me kätte usaldatut?
Aga seetõttu, et see kõik näeb nii sinu moodi välja.
Ja tavaliselt inimestele ei meeldi nende väljanägemine.
Samas kui see, mis on su südames,
peegeldab seda, kuidas sa tahaksid välja näha.
Su kujutelm näeb ehk välja nagu ema Teresa.
Südames näeb alati kõik palju parem välja.
See on inimloomuse omapära,
et meile ei meeldi tihti me väljanägemine.
Ma olen kirjutamas üht raamatut,
mille avaldab üks suur Ameerika kirjastus
ja mida levitatakse üle maailma.
Selle pealkiri on: "Live, love, lead" (eesti k "Ela, armasta, juhi").
Kirjastaja vajas mu pilti selle jaoks,
nii et võtsin meie fotomeestega ühendust,
et saada vaid seda ühte pilti.
Ma ei valeta, kui ütlen, et minust tehti 500 pilti!
Ma pole küll kõiki neid näinud,
kuid samas nende sadade seast, mida nägin,
ei leidnud ma ühtegi, mis oleks mulle ka päriselt meeldinud.
Küll olid mu kõrvad liiga suured...
Ma ei tea, ikka oli midagi, mis mulle ei meeldinud.
See on see inimlik loomus ja seetõttu me ka alahindame seda,
mille Jumal on me kätte usaldanud.
Kuulu järgi leiavad isegi supermodellid enda juures asju, mis neile ei meeldi.
6. Meie kätte usaldatud annid ja oskused on loomupärased.
Need on asjad, mida me igapäevaselt teeme,
mida me nädalast nädalasse teeme.
Nii et see kõik on nii loomulik,
samas kui see, mis on me südameis, on vaimne.
Sellel on igavikuline maik juures.
Ja kuna me oleme inimesed,
kes tahavad rajada oma vaimse elu oma suhtele Jumalaga,
siis me väärtustame seda, mis on me südameis,
nii palju enam kui seda, mis on me kätes.
Kuid teate, mis?
Ma olen näinud inimesi,
kes on olnud ustavad selles, mille Jumal on usaldanud nende kätte
Olgu selleks siis väike ettevõte,
või lihtsalt külalislahkuse, hoolimise ja armastamise and.
Olgu selleks keegi, kellel on eriline võime õpetada ja harida,
tõstes inimesi üles läbi nende varustamise.
Mis iganes asjad need ka poleks -
Jumal saab kasutada neid meie jaoks nii tavapäraseid asju,
et viia täide see, mis on me südameis.
Seetõttu olengi nii ärritunud, kui näen kedagi,
kellel on võidmine kas kirjutada laule või juhtida ülistust
aga nad lihtsalt ei tee seda.
Vahel me lihtsalt otsustame panna oma anni vaka alla,
kuid see pole tegelikult meie otsustada.
Jumal on loonud ja kujundanud sind oma nime auks.
Sa võid arvata, et su IT oskused on täiesti tähtsusetud,
võrreldes kellegi teise anniga, mis on nii kütkestav.
Kuid ära alahinda seda, mida Jumal võib sinu kaudu teha.
Ära alahinda seda põhjust, miks ja milliseks Ta on sind loonud.
7. põhjus, miks kipume alahindama oma ande ja oskusi, on selles,
et nendega kaasnevad sageli teatud ootused.
Tegu on millegagi, milles oled osav ja mis on sulle loomupärane.
Võib-olla on tegu mõne noorega, kes kogeb üles kasvades
tohutuid ootusi ja survet oma isa poolt.
Mina olin selline isa.
Mu pojad ja eriti veel Ben, oli ääretult osav ragbi mängija.
Seetõttu ajas see mind täiega närvi,
kui ta mängis parema meelega õues, kui ragbi liigas.
Seetõttu usun ka, et liigsed ootused ja pinge
panevad inimesi hoopis taanduma.
Vahel seame iseendale neid ootusi.
Mu isa oli tuntud jutlustaja, kui ma üles kasvasin.
Nägin väikese poisina tihti,
kuidas isa jälle kuhugi jutlustama lendas.
Viisime emaga isa lennujaama ja nähes teda taas lennukile minemas,
andsin endale tõotuse: "Üks päev teen ma seda sama!"
See on olnud üks mu suurimaid ande läbi elu.
See, et juba alates lapseeast on mul olnud üks kutsumus,
mis on seotud minu elueesmärgiga.
Kuid samas on nii paljusid, kes ei ela oma elu sel moel.
Samas, alustades tuntud jutlustaja pojana,
survestasin ma ise ennast liiga palju.
Esimene kord, kui mind ühte piiblikooli kõnelema kutsuti,
olin ma nii hirmunud,
et istusin autosse ja sõitsin vastupidises suunas,
tehes näo, et unustasin oma kõnelemise.
Ma põgenesin selle eest, kuna ootused olid nii kõrged.
Sellega, mis on su kätes, kaasnevad sageli teatud ootused,
sest see tundub osana sinust,
samas kui selle osas, mis on su südames,
ei oska keegi midagi oodata.
Nii et selles osas ei kaasne mingit pinget ega ootusi.
Kõik ülaltoodu on aga kahjuks põhjuseks,
miks paljud ei mõista nende kätes peituva väge.
Kui sa vaid oleks tänulik selle eest, mis on su ees just nüüd ja praegu,
ei peaks sa tundma end kui nurka surutud või kasti panduna.
See ei tähenda, et Jumal ei võiks avada sulle uksi tulevikus.
Kui mina ja Bobbie olime kihlatud ja liikusime abielu suunas,
töötasin ma ühtpidi täisajaga müügimehena,
müües karastusjooke,
kuid samas olin ka noortejuht ühes väikeses koguduses,
kus käisime.
Lisaks sellele aga koristasin veel õhtuti tualette
Ford'i autotehases.
Ja lisaks sellele veel käisin teatud päevadel supermarketis
kaubaga riiuleid täitmas.
Ma ei arvanudki, et jään seda tegema kogu eluks,
kuid sel hetkel tegin seda, mis oli mu silme ees ja mulle antud.
Andes oma parima selles, mis oli sel hetkel "nüüd ja praegu",
avas see mulle uksi selleks,
et ühildada oma kutsumus ehk see, mida ma teen,
oma eesmärgiga ehk sellega, mis on mu südames.
See, mis Jumalal on su jaoks, omab igavikulist tähendust,
mistõttu ära kunagi alahinda seda.
Selles peitub igavikuline tähendus,
aga inimesed tahavad oma annid vaka alla panna.
Nad tahavad vahel lihtsalt minna lasta.
Seetõttu ajab mind ka närvi,
kui näiteks pastorid otsustavad mingi hetk hakata ärimeesteks.
Ja need, kel on loomupärast andi teha äri,
omades tohutut mõju selle läbi, mida nad teevad
ja avaldada igavikulist mõju ning aidata Jeesuse sõnumil levida,
otsustavad hakata hoopis pastoriteks.
Nii et pastoritest saavad ärimehed, ärimeestest pastorid,
ülistusjuhid tahavad saada rokkstaarideks või kelleks iganes,
selle asemel, et olla need, kelleks Jumal meid on loonud.
Selles peitub tohutu vägi,
kui oled see, kelleks Jumal sind on loonud!
Sa võid teha tohutu vea,
kui jooksed vaid selle järgi, mille Jumal on pannud su südamesse,
mõistmata tegelikult selle väärtust, mille Ta on usaldanud su kätesse.
Las ma tuua siin ühe näite.
Aastaid tagasi, mil olin ikka siinse koguduse pastor,
ei näinud see kogudus üldse välja selline nagu täna.
Need olid me koguduse algaastad ja ma olin suht rahutu,
kuna asjad vist ei arenenud ja kasvanud piisavalt kiiresti.
Seal oli erinevaid asju, mis mulle rahutust valmistasid.
Ja siis korraga oli mul südames rajada kogudus Londonisse.
Londoni Hillsongi kogudus.
Ja kuna ma olin rahutu kohaliku koguduse asjade suhtes,
ketrasin ma sõna otseses mõttes nädalaid ja kuid seda mõtet,
et kolida Londonisse ja alustada seal uue kogudusega.
Kogu asja mõte oli selles, et rajada kogudus,
mille kaudu mõjutada üks päev evangeeliumiga kogu Euroopat.
Teate, ma olin nii lähedal sellele,
et loobuda kõigest sellest, mis mul oli siin -
mis ei näinud üldse mitte välja selline nagu täna -
et minna ja teha midagi uut Londonis.
Ehk teisisõnu -
olin valmis laskma minna sellel, mis oli mu kätes,
selle nimel, mis oli mu südames.
Täna on meil Londonis kogudus,
kus käib teenistustel üle 12 000 inimese.
Seda kõike ühes maailma suurlinnas, mis on imeline!
Kuid kujutate te ette, mis vea ma oleksin teinud?
Vaadake seda kogudust täna siin!
Vaadake neid võimalusi, mille Jumal on meile andnud.
Ta ei andnud meile Londoni kogudust seetõttu,
et ma oleks läinud selle järgi, mis oli mu südames,
vaid seetõttu, et ma olin ustav selles, mis oli antud mu kätte siin.
Kuid see on see, mida me teeme -
me ei väärtusta seda, mis on me nina all;
me ei väärtusta seda, mis on me kätte antud.
Mitte tänu mu rahutusele selle osas, mille Jumal oli usaldanud mu kätte,
vaid tänu ustavusele selle osas, mille Ta oli mu kätte andnud,
andis Ta meile ka jõu, võimekuse ja vahendid saavutada see,
mille Ta oli pannud me kõigi südameisse.
Nii et ära iialgi alahinda sinu kätte usaldatus peituvat väge.
Ma käisin kord kriketit mängimas.
Läksin ühte Uus-Meremaa klubisse, et kriketit mängida
ja langesin juba peale esimest lööki välja.
Läksin järgmisel nädalal tagasi ja jälle - esimese löögiga väljas.
Kolmandal nädalal unustas treener mulle helistada,
et öelda, kus nad mängivad
ja ma pole peale seda enam temast midagi kuulnud.
Nii et nii palju siis minu kriketi karjäärist.
Kuid Jumal on mind loonud jutlustama.
Ta on mind loonud selleks
ja minu asi on olla ustav selles, mille Ta on mu kätte usaldanud.
Jah, ma ei pruugi olla maailma parim selles,
kuid Jumal saab ometigi kasutada ja arendada seda,
tuues au enda nimele.
Sama kehtib ka sinu puhul.
Ära alahinda seda, mille Jumal on su kätte andnud.
1. Aktsepteeri seda, kelleks Jumal on sind loonud.
Aktsepteeri Tema jumalikku disaini.
Psalmides 139:14 ütleb Taavet:
"Ma tänan sind, et olen nii kardetavalt imeliselt loodud.
Imelised on sinu teod, seda tunneb mu hing hästi."
Kui hästi sinu hing teab, et oled imeliselt ja kardetavalt loodud?
Et Jumal teadis täpselt, mida teeb, kui sind lõi.
Ära püüa joosta selle eest, mille Jumal on su kätte usaldanud,
vaid võta see vastu ja omaks ning vaata,
kuidas Ta kasutab seda selleks,
et viia täide seda, mille Ta on pannud su südamesse.
Lihtsalt võta vastu see Looja looming.
See pole mingi edevuse teema.
Ja kui maadled enesekindlusega, siis vaata peeglisse ja korda endale:
"Ma olen imeliselt ja kardetavalt loodud!"
"Imelised on sinu teod, Issand! Muah!
Seda tunneb mu hing hästi."
Jah, ma tegin veidi nalja,
kuid meil on aeg hakata aktsepteerima seda,
mida Jumal on meile andnud.
Ära alahinda ega alaväärista seda, mida Jumal võib sinu läbi teha.
Kui Jumal sai võtta ühe ebakindla Uus-Meremaa poisi,
lastes tal kuulutada erinevatele maailma rahvastele
ja seda paikades, mida ma poleks eales osanud ettegi kujutada;
lastes mul juhtida seda võrratut kogudust siin
vaid tänu sellele, et olin ustav selles, mis Ta oli mu kätte andnud,
siis ära kunagi alahinda seda, mida Jumal võib teha sinu elus,
kui oled ustav selles, mille Ta on su kätte andnud.
2. Sa pead hakkama muutuma juba praegu.
Pole mõtet öelda:
"Kui Jumal õnnistab mu äri, hakkan rohkesti andma."
Ei, ei! Sa pead midagi muutma juba praegu!
Pole mõtet öelda: "Kui saan teha seda, mis mu südames
siis muudan oma elu ja teen asju teisiti,
võttes Jumalat tõsiselt."
See ei käi nii!
Kui tahad olla ustav selle osas, mille Jumal on pannud su südamele,
hakka muutma midagi juba praegu.
Lase Jumala Sõna muuta end,
tehes sust' inimese, kelleks Jumal on sind kutsunud.
Ja kui siis võimalus avaneb,
on sul ka piisavalt iseloomu see välja kanda
ning jääda püsima peale sedagi.
3. Lihtsalt usalda Jumalat.
See on nii imeline,
et kui aktsepteerime end kui Jumala loodut
ja lihtsalt usaldame Teda,
on lausa hämmastav, mida Jumal võib teha.
Roomlastele 8:28 on öeldud:
"Ent me teame, et neile, kes Jumalat armastavad,
laseb Jumal kõik tulla heaks -
neile, kes on tema kavatsuse kohaselt kutsutud."
Kes on tema kavatsuse kohaselt kutsutud.
Ta on päästnud ja kutsunud meid oma püha kutsega.
Mitte tuginedes meie endi headele tegudele,
vaid vastavalt oma armule ja eesmärkidele.
Ta on päästnud ja kutsunud sind.
Ta laseb kõik tulla heaks neile, kes Teda armastavad
ja kes elavad oma elu vastavalt Tema kutsele,
mis on seotud Jumala eesmärkidega
ja mis kokku viivad täide Tema tõotused.
Kasuta seda, mis on su kätte antud,
et viia täide see, mis on su südames.
Vahel need imelised asjad, mis tunduvad nii kaugetena,
täituvad läbi selle, kui oled lihtsalt ustav.
Ole ustav kõige osas, mis on sulle antud,
sest Jumal teeb erakordseid asju läbi tavaliste inimeste.
Jumal teeb erakordseid asju meie jaoks nii tavaliste andide läbi.
Osad inimesed on mõistuselt äärmiselt terased
ja see on Jumala and.
Teised oskavad jälle inimestega väga hästi läbi saada.
Kolmandatel võib olla mõni muu oskus.
Kuidas iganes ka poleks - ära iialgi alahinda seda,
mida Jumal saab teha su läbi tänu sellele, kes ja milline sa oled.
Ütle aamen, kui seda usud.
Mul on nii hea meel, et meid vaatasid.
See tähendab mu jaoks palju.
Võid võtta minuga ühendust kas Twitteri või E-maili teel,
saata oma palvesoove
ja anda teada, kui saame sind kuidagi aidata.
Ja kui sa soovid toetada meie tööd, on seegi suureks õnnistuseks.
Ole õnnistatud ja pea meeles, et parim on alles ootel!
Su nimes peitub mu lootus
Varjupaik keset mäslevaid torme
Mu süda on Sulle koduks
Jeesus, las Su armastus võtta kõik üle
Su nimes peitub mu lootus
Varjupaik keset mäslevaid torme
Mu süda on Sulle koduks
Jeesus, las Su armastus võtta kõik üle
Sind on kutsutud valguseks
tooma esile Jumala värvid
Jumal pole mingi saladus,
nii et me teeme Ta avalikuks
Naistel on täielik õigus olla Jumala tahtes nähtavad ja esiliinil
ning minna ja sillutada taas teed millelegi uuele.
OLE LEITAV
Tõlge: Anne-Ly Raukas